นายกรัฐมนตรี ขอบคุณเจ้าหน้าที่ประชาชนร่วมสู้วิกฤติโควิด-19 ให้กำลังใจ อสม. ทำหน้าที่คัดกรอง
พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม พร้อมคณะเดินทางถึงสนามบินภูเก็ต จังหวัดภูเก็ต เปิดโครงการ"ภูเก็ต แซนด์บ็อกซ์" โดยนายกรัฐมนตรี กล่าวกับช้าราชการ ประชาชนและภาคเอกชนที่มารอต้อนรับ ว่า "ยินดีที่ได้มาพบกันวันนี้เป็นวันที่รอคอย ดังนั้นเมื่อวันนี้เริ่มต้น ทุกคนต้องช่วยกันประคับประคองไปให้ได้ พร้อมขอบคุณเจ้าหน้าที่ที่ต้องเหน็ดเหนื่อยเสียสละการทำงาน ทั้งแพทย์ พยาบาล อสม. พร้อมกล่าวว่า You get what you do ทำดีก็ได้ดี "นายกรัฐมนตรี ตรวจเยี่ยมการคัดกรองนักท่องเที่ยว เข้า – ออก จังหวัดภูเก็ต ณ ด่านตรวจภูเก็ต หรือด่านท่าฉัตรชัย ตำบลไม้ขาว อำเภอถลาง จังหวัดภูเก็ต จุดนี้นายกรัฐมนตรีกล่าวให้กำลังใจ อสม ที่มาทำหน้าที่ประจำด่านตรวจซึ่ง อสม. ถือเป็นกลไกสำคัญในการสร้างความเข้าใจกับทุกภาคส่วนเกี่ยวกับการป้องกันการแพทยระบาดของ โควิด-19 รวมทั้งยังทำหน้าที่ร่วมคัดกรองโรคโควิด-19 จึงต้องขอให้กำลังใจทั้งตัว อสม. และครอบครัว พร้อมย้ำว่าในวันนี้เข้าใจทุกคนที่ร่วมกันทำงานเพื่อประชาชนและประเทศชาติ ซึ่งต้องทำด้วยหัวใจที่มีความเสียสละ ตนเองเชื่อหากทุกคนช่วยกันจะผ่านพ้นสถานการณ์ไปได้นายกรัฐมนตรี ระบุว่า ในเวลาเช่นนี้จำเป็นจะต้องมีการสื่อสารและสร้างความเข้าใจที่ถูกต้องทั้งในพื้นที่และนอกพื้นที่ ขณะที่รัฐบาลให้ความสำคัญกับการดูแลประชาชนในทุกกลุ่ม นอกจากนี้ ยังให้ความสำคัญกับเรื่องของอาชีพและรายได้ของประชาชนรวมถึงการดำเนินชีวิตตามแนวทาง New Normal